Tens una empresa i t'agradaria contractar amb l'Ajuntament però no saps com fer-ho? T'ho expliquem
13 de maig de 2024

Este dimecres, 15 de maig, Xirivella acollirà una important Taula Redona sobre la temàtica de la contractació en l'Administració Local. L'esdeveniment tindrà lloc a les 15.30 hores al Saló de Plens de l'Ajuntament de Xirivella.

Aquesta iniciativa està dirigida específicament a empreses locals, incloent-hi comerços i xicotetes i mitjanes empreses (pimes), que estiguen interessades en participar en processos de licitació pública. L'objectiu principal de la taula redona és fomentar i facilitar la participació del teixit empresarial local en els processos de contractació de l'Administració Local.

Per a aquelles empreses interessades a participar en aquesta enriquidora jornada, les inscripcions estan obertes i es poden realitzar mitjançant l'enviament d'un correu electrònic a afic@xirivella.es .